Францішак нагадаў, што Езус быў укрыжаваны разам з двума злачынцамі, адзін з якіх насміхаўся з Яго, не разумеючы, што Божае прабачэнне даступна ўсім. “Паміраючы на крыжы, нявінны сярод двух злачынцаў, Ён пацвярджае, што Божае збаўленне можа дасягнуць кожнага чалавека, незалежна ад яго сітуацыі, нават самай кепскай і балючай. Божае збаўленне для ўсіх. Ніхто з яго не выключаны. Яно падорана ўсім. Таму Юбілей з’яўляецца часам ласкі і міласэрнасці для ўсіх: добрых і злых, здаровых і пакутуючых”, — сказаў Папа.